**Ministru kabineta noteikumu projekta “Grozījumi Ministru kabineta 2010. gada 6. aprīļa noteikumos Nr. 343 “Noteikumi par lielgabarīta un smagsvara pārvadājumiem”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi Ministru kabineta 2010. gada 6. aprīļa noteikumos Nr. 343 “Noteikumi par lielgabarīta un smagsvara pārvadājumiem”” (turpmāk – Noteikumu projekts) izstrādāts, lai ieviestu lielgabarīta un smagsvara pārvadājumu atļaujas pieprasīšanu un izsniegšanu elektroniskā veidā.  Saskaņā ar Ministru kabineta 2010. gada 6. aprīļa noteikumu Nr. 343 “Noteikumi par lielgabarīta un smagsvara pārvadājumiem” (turpmāk – MK noteikumi Nr. 343) 12. punktu, lai saņemtu lielgabarīta un smagsvara pārvadājumu atļauju (turpmāk – atļauja), pieteikumu iesniedz rakstveidā klātienē, kas rada neērtības atļaujas pieprasītājiem, kā arī rakstveida pieprasījuma apstrādei nepieciešams laiks un resursi.  Noteikumu projekta mērķis ir paralēli spēkā esošai kārtībai ieviest 4. digitalizācijas pakāpes e-pakalpojumu (pieteikšana un rezultāta saņemšana elektroniskajā formā). E-pakalpojuma ieviešana šajā gadījumā atbilst publisko pakalpojumu vispārīgajiem digitalizācijas principiem. Ieguvumi pakalpojuma saņēmējiem ir ievērojams birokrātijas samazinājums un iespēja pieteikt pakalpojumu jebkurā laikā 24/7 režīmā.  Valsts akciju sabiedrības “Latvijas Valsts ceļi” ieguvumi ir resursu optimizācija (manuālo darbību aizstāšana ar automatizētiem procesiem), jo e-pakalpojuma ietvaros datu līmenī tiks tehnoloģiski integrētas šādas darbības: pieteikuma saņemšana, saistīto maksājumu aprēķināšana, pārbaude un izpildes kontrole, atļaujas sagatavošana un ievietošana publiskajā reģistrā.  Pieļaujamie transportlīdzekļu gabarīti, faktiskā masa un ass slodze noteikta Ministru kabineta 2015. gada 2. jūnija noteikumos Nr. 279 “Ceļu satiksmes noteikumi” (turpmāk – MK noteikumi Nr. 279) 2. pielikumā. MK noteikumi Nr. 343 nosaka kārtību, kādā var tikt saņemta lielgabarīta un smagsvaru pārvadājumu atļauja, kas atļauj veikt pārvadājumus ar transportlīdzekļiem, kuru gabarīti, faktiskā masa vai ass slodze pārsniedz MK noteikumu Nr. 279 2. pielikumā minētos lielumus. Satiksmes ministrijas uzmanība ir vērsta uz to, ka, pie spēkā esošā regulējuma iespējama dažāda šo normu interpretācija gadījumos, kad ir pārsniegta lielgabarīta un smagsvara pārvadājuma atļaujā norādīta faktiskā masa vai ass slodze.  MK noteikumus Nr. 343 paredzēts papildināt ar 25.1 punktu, kurā noteikts, ka gadījumā, ja netiek ievēroti izsniegtās atļaujas nosacījumi, atļauja uzskatāma par spēkā neesošu no tās izsniegšanas brīža. Šāds papildinājums ne tikai atvieglo atļauju kontroli, bet arī novērš iespējamu MK noteikumos Nr.343 noteikto normu dažādo interpretāciju gadījumos, kad ir pārsniegta lielgabarīta un smagsvara pārvadājuma atļaujā norādīta faktiskā masa vai ass slodze. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS „Latvijas Valsts ceļi”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts akciju sabiedrība „Latvijas Valsts ceļi”, fiziskās un juridiskās personas, kas veic smagsvara un lielgabarīta pārvadājumus. | |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka tiek ieviesta lielgabarīta un smagsvara pārvadājumu atļaujas pieprasīšana elektroniskā veidā, administratīvais slogs samazināsies. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Atbilstības izmaksu monetārs novērtējums | Projekts šo jomu neskar. | |
| 5. | Cita informācija | Nav. | |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2019.gada 25.janvārī http://www.sam.gov.lv/sm/content/?cat=553 | |
| 2. | | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. | |
| 3. | | Sabiedrības līdzdalības rezultāti | Nav saņemti | |
| 4. | | Cita informācija | Nav. | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VAS „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T.Linkaits

Vīza: valsts sekretārs K. Ozoliņš